Diari Oficial de la Generalitat Valenciana


Sumari del DOGV 6491, del 30-03-2011 (2011/3552)

RESOLUCIÓ de 7 de març de 2011, del director general de Farmàcia i Productes Sanitaris, sobre sol·licitud de tancament d'una oficina de farmàcia en el municipi de Torrechiva.
------------------------------------------------------------------------------------------------------------------------------------------------------------------------------

### Dades del document

Número de DOGV
:   6491

Data del DOGV
:   30-03-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/3552


Data del document
:   07-03-2011

Organisme emissor
:   Conselleria de Sanitat

Tipus de document
:   Resolució

Descriptors 

:   * farmacologia

RESOLUCIÓ de 7 de març de 2011, del director general de Farmàcia i Productes Sanitaris, sobre sol·licitud de tancament d'una oficina de farmàcia en el municipi de Torrechiva. [2011/3552]  
Vista la sol·licitud de tancament de l'oficina de farmàcia CS-286-F, sítia al carrer Almayuz, 5, del municipi de Torrechiva, de la qual és titular Alicia Campos Gil i examinats els següents  
  
Fets  
I. Amb data 28 de gener de 2011, José Romualdo García Pla, en nom i representació d'Alicia Campos Gil, titular de l'oficina de farmàcia CS-286-F sítia al carrer Almayuz, 5, del municipi de Torrechiva, sol·licita autorització per a tancar-la ja que se li havia concedit autorització per a l'obertura d'una nova oficina de farmàcia al número 38 del carrer d'Espanya del municipi de Benejúzar, mitjançant una resolució del director general de Farmàcia i Productes Sanitaris de data 17 de desembre de 2010.  
II. S'aporta a l'expedient una comunicació d'Alicia Campos Gil a l'Ajuntament de Torrechiva dels anteriors fets per si fóra del seu interés sol·licitar l'obertura d'una nova oficina de farmàcia o una farmaciola farmacèutica en tal municipi.  
Als fets citats s'apliquen els següents  
  
Fonaments jurídics  
I. L'Agència Valenciana de Salut és competent per a resoldre la present sol·licitud per raó del que disposen el Reial Decret 278/1980, 25 de gener, sobre transferència de competències en matèria de sanitat; la Llei 5/1983, de 30 de desembre, de Govern Valencià; la Llei 6/1998, d'Ordenació Farmacèutica de la Comunitat Valenciana; el Decret 187/2001, de 27 de novembre, del Govern Valencià, pel qual es regula l'establiment, trasllat i transmissió de les oficines de farmàcia; la Llei 4/2005, de 17 de juny, de Salut Pública de la Comunitat Valenciana; el Decret 25/2005, de 4 de febrer, pel qual s'aproven els estatuts reguladors de l'Agència Valenciana de Salut i el Decret 164/2005, de 4 de novembre, pel qual es modifiquen tals estatuts.   
  
II. El tancament de les oficines de farmàcia requerixen una autorització, segons que establixen l'article 5 de la Llei 6/1998, d'Ordenació Farmacèutica de la Comunitat Valenciana i l'article 18 del Decret 187/2001, de 27 de novembre, del Govern Valencià, pel qual es regula l'establiment, trasllat i transmissió de les oficines de farmàcia. En el present supòsit, es considera que pot concedir-se l'autorització sol·licitada, atés que la farmacèutica interessada disposa d'autorització, mitjançant una resolució del director general de Farmàcia i Productes Sanitaris, per a l'obertura d'una nova oficina de farmàcia en un altre municipi i ha comunicat estos fets a l'Ajuntament de Torrechiva per si fóra del seu interés sol·licitar l'obertura d'una nova oficina de farmàcia o una farmaciola farmacèutica en tal municipi.  
  
D'acord amb el que establixen els articles esmentats, per part dels servicis d'inspecció de farmàcia de la Direcció Territorial de Sanitat de la província de Castelló ha d'alçar-se l'acta de tancament.  
  
D'altra banda, el tancament definitiu d'una oficina de farmàcia a petició del seu farmacèutic titular, suposa l'automàtica autorització d'una nova oficina de farmàcia, sense tindre en compte mòduls poblacionals, que s'incorporarà d'ofici al següent procés d'adjudicació d'oficines de farmàcia que es convoque per la Conselleria de Sanitat.   
Per tot l'anterior, resolc:  
  
I. Concedir l'autorització per al tancament definitiu de l'oficina de farmàcia CS-286-F sítia al carrer Almayuz, 5, del municipi de Torrechiva. No obstant això, el tancament només podrà fer-se efectiu a partir de l'alçament de l'acta de tancament corresponent per part dels servicis d'inspecció de farmàcia de la Direcció Territorial de Sanitat de la província de Castelló.  
II. Ordenar, de conformitat amb el que establix l'article 18 del Decret 187/2001, de 27 de novembre, del Govern Valencià, pel qual es regula l'establiment, trasllat i transmissió de les oficines de farmàcia, la incorporació de l'autorització al següent procés d'adjudicació que convoque esta Direcció General sense que siga necessari un nou còmput d'habitants.  
Que es notifique esta resolució als interessats i, al seu torn, que es publique en el Diari Oficial de la Comunitat Valenciana, amb l'advertència que no esgota la via administrativa i que hi poden interposar recurs d'alçada davant del director gerent de l'Agència Valenciana de Salut, en el termini d'un mes, comptador des de l'endemà de la data de notificació.  
  
València, 7 de març de 2011.- El director general de Farmàcia i Productes Sanitaris: José E. Clérigues Belloch.